Ir-Regolament tal-Kummissjoni (KE) Nru 2106/2001
tas-26 ta’Ottubru 2001
dwar is-sospensjoni u l-ftuħ tal-kwoti tat-tariffi applikabbli għall-importazzjoni fil-Komunità Ewropea ta’ ċerta prodotti agrikoli pproċessati li ġejjin mill-Latvja, u li jemenda r-Regolament (KE) Nru 1477/2000
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 3448/93 tas-6 ta’ Diċembru 1993 li jniżżel l-arranġamenti tal-kummerċ applikabbli għal ċerta oġġetti li jirriżultaw mill-ipproċessar tal-prodotti agrikoli [1], kif l-aħħar emendat bir-Regolament (KE) Nru 2580/2000 [2], u partikolarment l-Artikolu 7(2) tiegħu,
Wara li kkunsidrat il-Protokoll 2 tal-Ftehim li jistabbilixxi l-Assoċjazzjoni bejn il-Komunitajiet Ewropej u l-Istati Membri tagħhom, li jaġixxu fis-sett ta’ liġijiet ta’ l-Unjoni Ewropea, min-naħa waħda, u r-Repubblika tal-Latvja min-naħa l-oħra [3], u partikolarment l-Artikoli 1 u 2 li joħorġu minnu,
Billi:
(1) Ir-Regolament tal-Kummissjoni (KE) Nru 2906/2000 [4] fetaħ, għas-sena 2001, il-kwoti tat-tariffi applikabbli għall-importazzjoni tal-Komunità tal-prodotti li ġejjin mill-Latvja.
(2) Ir-Regolament tal-Kummissjoni (KE) Nru 1477/2000 [5], kif emendat bir-Regolament (KE) Nru 1700/2001 [6], iniżżel il-komponenti mnaqqsa ta’ l-agrikoltura u d-dazji addizzjonali applikabbli mill-1 ta’ Lulju 2000 għall-importazzjoni fil-Komunità ta’ l-oġġetti koperti mir-Regolament (KE) Nru 3448/93 taħt il-Ftehim Ewropew.
(3) Id-Deċiżjoni tal-Kunsill ta’ l-Assoċjazzjoni ta’ l-UE-il-Latvja Nru 7/2001 tat-2 ta’Ottubru 2001 emendat il-Protokoll 2 tal-Ftehim Ewropew. L-imsemmija Deċiżjoni temenda l-volum tal-kwoti tat-tariffi u s-sistema biex tikkalkula l-komponenti mnaqqsa ta’ l-agrikoltura u d-dazji addizzjonali. Id-Deċiżjoni tidħol fis-seħħ fl-1 ta’ Diċembru 2001.
(4) Huwa l-każ li tkun sospiża l-applikazzjoni tal-kwoti miftuħa mir-Regolament (KE) Nru 2906/2000 u li jinfetħu l-kwoti annwali ġodda provduti fl-Anness I tal-Protokoll 2. Peress li dawn il-kwoti annwali ma jistgħux jinfetħu qabel l-1 ta’ Diċembru, huwa l-każ li jitnaqqsu, għas-sena 2001, fil-proporzjoni tal-perjodu li għadda diġa. Fl-istess ħin, huwa l-każ li jitħassru l-komponenti mnaqqsa ta’ l-agrikoltura u d-dazji addizzjonali mniżżla mir-Regolament (KE) Nru 1477/2000.
(5) Ir-Regolament tal-Kummissjoni (KEE) Nru 2454/93 tat-2 ta’ Lulju 1993 li jniżżel d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabilixxi Kodiċi tal-Komunità Doganali [7], kif l-aħħar emendat bir-Regolament (KE) Nru 993/2001 [8], li jikkodifika l-amministrazzjoni tal-kwoti tat-tariffi li huma maħsuba għall-użu ta’ l-ordni kronoloġika tad-dati ta’ l-aċċettazzjoni tad-dikjarazzjonijiet biex jinħelsu għal ċirkolazzjoni libera.
(6) Il-miżuri provduti f’dan ir-Regolament huma b’mod konformi ma’ l-opinjoni tal-Kumitat tat-Tmexxija għall-mistoqsijiet oriżżontali dwar il-kummerċ fil-prodotti agrikoli proċessati mhux imniżżla fl-Anness I,
ADDOTTAT DAN IR-REGOLAMENT:
Artikolu 1
L-applikazzjoni tal-kwoti tat-tariffi mibdija bl-Anness III tar-Regolament (KE) Nru 2906/2000 tkun sospiża mill-1 ta’ Diċembru 2001.
Il-kwoti tat-tariffi tal-Komunità għall-oġġetti li ġejjin mill-Latvja, ippreżentati fl-Anness ta’ dan ir-Regolament, ikunu miftuħa kull sena mill-1 ta’ Jannar sat-31 ta’ Diċembru. Għas-sena 2001, ikunu miftuħa mill-1 sal-31 ta’ Diċembru 2001.
Artikolu 2
L-Artikolu 2, is-sitt paragrafu, tar-Regolament (KE) Nru 1477/2000 u l-Annessi XIII u XIV tiegħu huma mħassra.
Artikolu 3
Il-kwoti tat-tariffi tal-Komunità riferuti fl-Artikolu 1 ikunu amministrati mill-Kummissjoni skond id-dispożizzjonijiet ta’ l-Artikoli 308a sa 308ċ tar-Regolament (KEE) Nru 2454/93.
Artikolu 4
Dan ir-Regolament jibda jseħħ fil-ġurnata ta’ l-pubblikazzjoni tiegħu fil-urnal Uffiċjali tal-Komunitajiet Ewropej.
Jibda jgħodd mill-1 ta’ Diċembru 2001.
Dan ir-Regolament għandu jorbot fl-intier tiegħu u applikabbli direttament fl-Istati Membri kollha.
Magħmul fi Brussel, fis-26 ta’ Ottubru 2001.